కాంస్య పతకధారికి కనీస జాగా కరువు - Andhra Pradesh and Telengana State News Daily
కాంస్య పతకధారికి కనీస జాగా కరువు
ఖమ్మం జిల్లా పెనుబల్లి మండలం సూర్య బంజర గ్రామం..అతను ఏషియన్ గేమ్స్‌లో కాంస్యం గెలుచుకున్నాడు. కానీ ప్రభుత్వం ప్రకటించిన నజరానా సాధించుకోలేకపోతున్నాడు. ఎంతటి వారినైనా ముప్పతిప్పలు పెట్టి మూడు చెరువుల నీళ్లు తాగించగల సమర్ధులు మన అధికారులని మరోసారి కొందరు నిరూపిస్తున్నారు.
ఆర్మీలో చేరి ప్రతికూల వాతావరణం తట్టుకుని వీరుడుగా నిలబడ్డాడు. ఆటలపై మక్కువతో రోయింగ్‌లో ప్రావీణ్యం సంపాదించాడు. జాతీయ, అంతర్జాతీయ స్థాయి పోటీల్లో బహుమతులూ సాధించాడు. హైదరాబాద్‌లో జరిగిన జాతీయ పోటీల్లో రజతం గెలుచుకున్నాడు. 2006లో కతార్‌లోని దోహాలో జరిగిన ఏషియన్ గేమ్స్‌లో డబుల్స్‌లో కాంస్యం సాధించాడు. పతకం తెచ్చిన కిరణ్‌కు జిల్లాలో మంచి గుర్తింపే లభించింది. అధికారులు, అనధికారులు సన్మానాలు, సత్కారాలతో ఉక్కిరిబిక్కిరి చేశారు. జిల్లా ఖ్యాతిని అనుమడింపజేసిన కిరణ్‌కు ఐదెకరాల పొలం లేదా ఖమ్మంలో ఇంటి జాగా ఇవ్వమని ఆరుమండలాల ఎమ్మార్వోలకు ఆదేశాలు జారీ చేసారు కలెక్టర్‌.
ప్రభుత్వం గుర్తించినందుకు ఆనందపడ్డాడు కిరణ్‌. కానీ ఆ సంతోషం ఎంతోకాలం నిలవలేదు. అప్పటి నుంచి కాళ్లరిగేలా కార్యాలయాల చుట్టూ తిరుగుతూనే ఉన్నాడు. అయినా ఇంతవరకూ హామీని అధికారులు నిలబెట్టుకోలేదు. కిరణ్ యూపీలోని బరేలీలో సుబేదార్‌గా పనిచేస్తున్నాడు. సెలవులకు ఖమ్మం వచ్చినపుడల్లా కార్యాలయాల చుట్టూ తిరగడమే పని. అయినా ఫలితం ఉండడం లేదు. దశాబ్దంగా ఇంటిస్థలం కోసం తిరుగుతూనే ఉన్నాడు. దేశవ్యాప్తంగా ప్రజలంతా సైనికులను ఆకాశానికి ఎత్తుతున్నారు. దివాళీ సందేశాలు పంపుతున్నారు. మరి నాడు హామీ ఇచ్చిన అధికారులు ఈ జవాన్‌ను ఎందుకు గుర్తించడం లేదు. ప్రభుత్వమే సమాధానం చెప్పాలి.
kaamsya patakadhaariki kaneesa jaga karuvu - Andhra Pradesh and Telengana State News Daily
kaamsya patakadhaariki kaneesa jaga karuvu
khammam jilla penuballi mandalam suurya banjara graamam..atanu eshian gamesmlo kaamsyam geluchukunnadu. cony prabhutvam prakatinchina najarana saadhinchukolekapothunna. enthati vaarinainaa muppatippalu petti moodu cheruvula neellu taaginchagala samardhulu mana adhikaarulani marosari kondaru niruupistunnaaru.
aarmeelo cheri pratikuula vaataavaranam tattukuni veerudugaa nilabaddadu. aatalapai makkuvatho roingelo praaveenyam sampaadinchaadu. jaateeya, antarjaatiiya sthaayi potillo bahumatuluu saadhinchaadu. hyderabadelo jarigina jaateeya potillo rajatam geluchukunnadu. 2006loo kataarloni dohalo jarigina eshian gamesmlo dabulselo kaamsyam saadhinchaadu. patakam tecchina kirannaku jillaalo manchi gurtimpe labhinchindi. adhikaarulu, anadhikaarulu sanmaanaalu, satkaaraalatoe ukkiribikkiri chesaru. jilla khyatini anumadimpajesina kirannaku aidekarala polam leda khammamlo inti jaga ivvamani aarumandalaala emmarvolaku aadesaalu jaarii chesaru kalektarke.
prabhutvam gurtinchinanduku anandapaddadu kiranni. cony aa santosham entokalam nilavaledu. appati nunchi kallarigela kaaryaalayaala chuttu tirugutune unnaadu. aina intavarakuu haameeni adhikaarulu nilabettukoledu. kiran upiloeni bareleelo subedarega panichestunnadu. selavulaku khammam vachinapudalla kaaryaalayaala chuttu tiragadame pani. aina phalitam undadam ledu. dasaabdamgaa intisthalam kosam tirugutune unnaadu. desavyaaptamgaa prajalantaa sainikulanu aakaasaaniki ettutunnaru. divaalii sandesaalu pamputunnaaru. mari naadu haami ichina adhikaarulu ee javaannu enduku gurtinchadam ledu. prabhutvame samadhanam cheppali.